FI Euroopan unionin virallinen lehti L 141/1

NEUVOSTON ASETUS (EY) N:o 480/2008,

annettu 26 päivänä toukokuuta 2008,

Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 2005 ja 17 päivän tammikuuta 2011 väliseksi ajaksi tehdyn pöytäkirjan muuttamista koskevan sopimuksen tekemisestä kirjeenvaihtona

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan ja 3 kohdan ensimmäisen alakohdan kanssa,

ottaa huomioon komission ehdotuksen,

ottaa huomioon Euroopan parlamentin lausunnon (1),

sekä katsoo seuraavaa:

(1) Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista 18 päivän tammikuuta 2005 ja 17 päivän tammikuuta 2011 väliseksi ajaksi koskeva pöytäkirja on hyväksytty 23 päivänä tammikuuta 2006 annetulla neuvoston asetuksella (EY) N:o 115/2006 (2).

(2) Euroopan yhteisö ja Seychellit ovat sopimuksen 9 artiklan mukaisesti kokoontuneet sekakomiteassa.

(3) Syyskuun 23 päivänä 2004 parafoidussa ja asetuksella (EY) N:o 115/2006 23 päivänä tammikuuta 2006 hyväksytyssä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 2005 ja 17 päivän tammikuuta 2011 väliseksi ajaksi tehtyyn pöytäkirjaan on sekakomitean kokoontumisen seurauksena tehty muutoksia.

(4) On yhteisön edun mukaista hyväksyä nämä pöytäkirjan muutokset,

ON ANTANUT TÄMÄN ASETUKSEN:

1 artikla

Hyväksytään yhteisön puolesta Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 2005 ja 17 päivän tammikuuta 2011 väliseksi ajaksi tehdyn pöytäkirjan muuttamista koskeva kirjeenvaihtona tehty sopimus.

Kirjeenvaihtona tehdyn sopimuksen teksti on liitetty tähän asetukseen (3).

2 artikla

Pöytäkirjassa vahvistettuja kalastusmahdollisuuksia, joista on päätetty neuvoston asetuksessa (EY) N:o 115/2006, ei muuteta, ja ne jaetaan seuraavasti:

Kalastusluokka Jäsenvaltio Kalastusmahdollisuudet Nuottaa käyttävät tonnikala-alukset Ranska 17 alusta Espanja 22 alusta Italia 1 alus Pintasiima-alukset Espanja 2 alusta Ranska 5 alusta Portugali 5 alusta

Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset.

3 artikla

Jäsenvaltioiden, joiden alukset kalastavat tämän sopimuksen nojalla, on ilmoitettava komissiolle kaikkien Seychellien kalastusalueella pyytämiensä kantojen määrät yhteisön kalastusalusten kolmansien maiden vesillä ja avomerellä pyytämän saaliin valvonnasta annetun neuvoston asetuksen (ETY) N:o 2847/93 soveltamista koskevien yksityiskohtaisten sääntöjen vahvistamisesta 14 päivänä maaliskuuta 2001 annetussa komission asetuksessa (EY) N:o 500/2001 (4) säädettyjen yksityiskohtaisten sääntöjen mukaisesti.

4 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä toukokuuta 2008. Neuvoston puolesta Puheenjohtaja D. RUPEL

(1) EUVL C 286 E, 23.11.2006, s. 481.

(2) EUVL L 21, 25.1.2006, s. 1.

(3) EUVL L 48, 22.2.2008, s. 33.

(4) EYVL L 73, 15.3.2001, s. 8.